Ocho

Esti artículu ye pal númberu 8. Pal añu 8, ver 8.
L'ocho (8) ye'l númberu natural que sigue al siete y preciede al nueve.

 Propiedaes matemátiques 
 Ocho ye'l cubu de dos.
 El polígonu de 8 llaos recibe'l nome d'octágonu.
 Ye'l sestu términu de la socesión de Fibonacci, dempués del 5 y enantes del 13.

 Carauterístiques 
 Ye'l númberu atómicu del osíxenu.
 Nel sistema anglosaxón de midíes, hai 8 onzes nuna taza, 8 pintes nun galón, 8 furlongs nuna milla y aproximao 8 plizques nuna cuyaradina.
 El 8 represéntase coles 2 culiebres enxareyaes del caducéu, símbolu del equilibriu ente fuercies antagóniques. Tamién representa l'eternu movimientu cósmicu base de rexeneración y d'infinitu. Ye verticalidá formal del infinitu.
 Na mística cosmogónica de la Edá Media'l 8 correspondía al cielu de les estrelles fixes (Firmamentu) y simbolizaba'l perfeccionamientu de los influxos planetarios.
 Na República Popular China, el 8 ye un númberu que simboliza la bona suerte.

 Referencies 

 Enllaces esternos 

Categoría:Númberos
Categoría:Wikipedia:Artículos ensin plantía llistaref